شەفەق نیوز- کارمەندەێلەێ گووگڵ وتنە ک ئەر دوورکاری بەردەوامەو
نەکرێ، لە گووگڵ دەرانە دەر.
چمان بڕێ لە کارمەندەێلەێ ئی شێرکەتە ک وە خاتر نواگیری لە
کورونا چگنەسە دووکاری ئێسە وەێ شێوەێ کارییە هووکارەوە بینە و نەدخوازن ک ئەڵگەردنەو
وە سەر کارەێلەگەیان.
ئی دەنگ و باسە وەختێ کەفتگە ک گووگڵ وە کارمەندەێلەێ خوەێ،
گوڕەوگوڕ دیرێ پەیام ددەێ  ک تا سپتامبر
2021 بایەدە ئەڵگەردنە دوما ئوو دی وە جی دوورکاری؛ دە سەر کار، کارەێلەیان بکەن
‌ئی بڕیارە بییەسە
دەسپێچگانێ ئەڕا بڕێ لەیان ک دە نام شەواچەێل ئێجتماعی دە وەراوەر ئی قسە رابوسن و
هەڕەشە بکەن ک ئەر نەهیلن ئەڕا هەمیشە دوورکارەو بمینیمن لە گووگڵ دچیمنە رێیەو.
وە بان ئی دەمەقسەێلە دە نەزەرئەڵسەنگانەێلێ ک هووز گووگڵ
خوەیان وەر ژە ئی جەڕ و باسەێلە کردنە، وتنە ک منێ؛ 62% له گووگڵییەێلە دخوازن دە سەر
کار کارەێلەیان بکەن ئوو هە 8% دوورکاری دە گشت‌وەختێ دخوازن باوجی بڕێ لە کارمەندەێلە
وتنە ک ئی هنە درووکانییە و وە ژێر ئی بڕبڕبەندییە نەدچن چوون دزانن ک دوورکاری‌خوازەێلەێ
گووگڵ فرەترن لەێ چشتە دەێ نەزەرخوازی وتریاگە.
خاسە بزانن؛ وە بان ئی هەمگەێ ملجەڕییەو گووگڵ خوەێ یەکم
شێرکەتێ بییە ک دوورکار کارمەندەێلەێ خوەێ کردگە ئوو ئێسەیش تەنیا شێرکەتێگە ک پاملەێ
گلەو خواردنێیان وە سەر کارەێلەێیانە.
مایکروسافت و تووئیتر هەم دەێ هەنسا وتنە ک دوورکاری بەردەوام
ئەڕا کارمەندەێلەیان دهیلن ئوو هووز فەیس‌بووکیش وتنە ئی چشتە هاوەرچەمێیان و دخوازن
ئی جوورە کار کردنێ بکەنە هەمیشانی.
دوماێ هاتن پاندومی کورونا، دوورکاری جوور شێوەیێگ ئەڕا نواگیری
لە تووش هاتن کارمەندەێلە دە گشت دنیا، باوەو بییە هەرچەن ک ئی شێوە لە بنەڕەتەو شێوەیێگە
ئەڕا یە ک بەهرەوەری شێرکەتەێلە و دەوڵەتەێلە لە خاس کار کردن پرسنڵەلەیان بچووگە بانترەو
ئوو هە هن نواگیری لە قەێڕانەێل نییە.
